|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| 1. | Jautājums par projektu iesniegumu atlases (SAM 4.3.1.) nolikuma 21.30. punktu:  *“21.30.        finanšu prognozes projekta īstenošanas laikā un pēc projekta pabeigšanas (bilance, peļņas vai zaudējumu aprēķins, naudas plūsma pa gadiem nākamajiem 5 gadiem, pieņēmumu paskaidrojums) par visu uzņēmuma darbību, norādot datus kādi tie būtu ar un kādi bez projekta realizācijas”*   1. Cik detalizētai jābūt šai finanšu prognozei? 2. Droši vien nav jāsniedz informācija par visu grupu, bet tikai par uzņēmumu, kas būs projekta iesniedzējs? 3. Ja šī prognoze tiek iesniegta izmantojot Kohēzijas politikas fondu vadības informācijas sistēmas 2014.-2020.gadam (turpmāk – KPVIS),     vai tiek garantēta iesniegtās konfidenciālas informācijas neizplatīšana? | Atbilstoši atlases nolikuma 21.30 punktā noteiktajam, pietiekami ir, ja tiek sniegta informācija par projekta iesniedzēju nevis visu grupu. Finanšu prognozei nav jābūt ļoti detalizētai – tai jābūt sniegtai pa gadiem un jāatspoguļo ieguvumu jeb efektu, ko rada attiecīgā investīcija, respektīvi, lai būtu iespējams pārliecināties, ka investīcija nepasliktina uzņēmuma darbību.  Par konfidencialitāti – vērtēšanas komisijas locekļiem nav tiesību izpaust informāciju tālāk trešajām personām, t.sk. uzsākot darbu komisijā katrs komisijas loceklis paraksta apliecinājumu par konfidencialitāti, līdz ar to iesniegtā informācija netiek izpausta trešajām personām. Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 35.pantā noteikts, ka *“juridiskās personas projekta lieta ir ierobežotas pieejamības informācija līdz brīdim, kad stājies spēkā lēmums par projekta iesnieguma apstiprināšanu vai noraidīšanu vai atzinums par lēmumā ietverto nosacījumu izpildi. Pēc minētā lēmuma vai atzinuma spēkā stāšanās projekta lieta ir pieejama*[*Informācijas atklātības likumā*](https://likumi.lv/ta/id/50601-informacijas-atklatibas-likums)*un regulas Nr.*[*1303/2013*](http://eur-lex.europa.eu/eli/reg/2013/1303/oj/?locale=LV)*115.panta 2.punktā un XII pielikumā noteiktajā apjomā un kārtībā.”* |
| 2. | Konsultatīvas izmaksas (skiču projektu izstrāde, pakalpojums būvniecības ieceres iesnieguma sagatavošanai un iesniegšanai) ir jāiekļauj kopējās investīcijās?  Ja tās nav iekļautas kopējās investīcijās, vai tad būs iespēja pretendent uz finansējumu, kas paredzēts tehniskās dokumentācijas sagatavošanai (de minimis) | Ja jūs vēlaties saņemt atbalstu par šīm darbībām, protams, ka Jums tās ir jāiekļauj projektā, t.sk. jānorāda projekta iesnieguma 3.pielikumā “ Projekta budžeta kopsavilkums”.  Ja Jūs runājat par de minimis atbalstu, tad MK noteikumu VI sadaļā noteikta de minimis atbalsta kārtība šī SAM ietvaros.  46. punkts nosaka “Finansējumu atlases kārtas ietvaros šo noteikumu 24.1. un 24.2. apakšpunktā minēto izmaksu segšanai, kas radušās ne agrāk, kā no 2017. gada 30. jūnija, sniedz saskaņā ar Komisijas regulu Nr. 1407/2013.”  24.1. apakšpunktā noteiktās izmaksas ir sākotnējā ietekmes uz vidi izvērtējuma un ietekmes uz vidi novērtējuma, un tā izstrādes izmaksas, projekta iesniegumu pamatojošās dokumentācijas sagatavošanas izmaksas un 24.2. apakšpunktā noteiktās izmaksas ir būvprojekta tehniskā projekta vai skiču projekta sagatavošanas izmaksas.  Ja projektā Jums tiek plānotas šādas darbības un to izmaksas plānotas kā attiecināmās, tās ir skaidri jāizdala projekta iesniegumā kā arī Jums nepieciešams iesniegt uzskaites veidlapu par sniedzamo informāciju de minimis atbalsta piešķiršanai (saskaņā ar Ministru kabineta 2014.gada 2.decembra noteikumu Nr.740 1.pielikumu), t.sk. 2.1.punktā  norādot informāciju par de minimis atbalsta pretendenta kārtējā gadā un iepriekšējos divos fiskālajos gados saņemto de minimis atbalstu. |
| 3. | Vai projekta iesnieguma 3.3.punktā jānorāda informācija tikai par projektu, kas tiek pieteikts līdzfinansējumam? | Jā, projekta iesnieguma 3.3.punktā Jūs norādiet informāciju tikai par konkrēto projektu. |
| 4. | **Par deminimis veidlapu:**  Ja tagad sniedzam projektu par siltumavotu, vai *de minimis* veidlapā jānorāda plānotās demontāžas izmaksas SAM atlases pirmajā kārtā iesniegtajiem siltumtrašu projektiem?  **Par projektēšanu + būvniecību:**  vai nav ierobežojumu un varam paredzēt veikt vienu iepirkumu un slēgt vienu līgumu visām darbībām? Vai tomēr projektēšanai savs iepirkums un līgums, būvdarbiem un iekārtām savs iepirkums un līgums? | **Par *de minimis* veidlapu:**  Atbilstoši Uzskaites veidlapas par sniedzamo informāciju *de minimis* atbalsta piešķiršanai 2.1.punkta prasībām (Ministru Kabineta 2014.gada 2.decembra noteikumu Nr.740 “*De minimis* atbalsta uzskaites un piešķiršanas kārtība un uzskaites veidlapu paraugi” 1.pielikums), veidlapā ir jānorāda informācija par *de minimis* atbalsta pretendenta kārtējā gadā un iepriekšējos divos fiskālajos gados saņemto *de minimis* atbalstu, kas piešķirts saskaņā ar Komisijas 2006. gada 15. decembra Regulu Nr. [1998/2006](http://eur-lex.europa.eu/eli/reg/2006/1998/oj/?locale=LV), Komisijas 2012. gada 25. aprīļa Regulu Nr. [360/2012](http://eur-lex.europa.eu/eli/reg/2012/360/oj/?locale=LV), Komisijas 2013. gada 18. decembra Regulu Nr. [1408/2013](http://eur-lex.europa.eu/eli/reg/2013/1408/oj/?locale=LV), Komisijas 2014. gada 27. jūnija Regulu Nr. [717/2014](http://eur-lex.europa.eu/eli/reg/2014/717/oj/?locale=LV) (Komisijas Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 1. punkts) un Komisijas 2013. gada 18. decembra Regulu Nr. [1407/2013](http://eur-lex.europa.eu/eli/reg/2013/1407/oj/?locale=LV) (Komisijas Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. un 3. punkts), kā arī par plānoto *de minimis* atbalstu. Tātad neatkarīgi no projekta veida, *de minimis* veidlapā jāsniedz informācija par visu saņemto un plānoto *de minimis* atbalsta apmēru. Attiecīgi iesniedzot projektu par siltumavotu, ir nepieciešams norādīt plānotās demontāžas izmaksas arī par iepriekš iesniegtajiem siltumtrašu projektiem.  **Par projektēšanu un būvniecību:**  Ir iespējams veikt vienu iepirkumu un slēgt vienu līgumu, ja tas nav pretrunā normatīvajiem aktiem iepirkumu jomā. Vienlaikus, projekta iesniegumā, t.sk. 3.pielikumā “Projekta budžeta kopsavilkums” Jums jānodala projektēšanas izmaksas, lai būtu iespējams pārliecināties par projekta iesnieguma un plānoto izmaksu atbilstību Ministru Kabineta 2017.gada 22.augusta noteikumos Nr.495 “Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi” noteiktajam, tostarp, lai pārliecinātos par atbilstību 28.punkta prasībām. |
| 5. | No kura brīža tiek atbalstītas izmaksas projekta sagatavošanai? | Atbilstoši MK noteikumu 30. un 31.punktā noteiktajam:   * + - 1. tehniskās dokumentācijas sagatavošanas izmaksas un publicitātes izmaksas ir attiecināmas no 2017.gada 30.jūnija;       2. veicot ieguldījumus siltumapgādes ražošanas avotā, no 2017.gada 30.jūnija attiecināmas arī tehnoloģisko iekārtu demontāžas izmaksas, ēku un būvju nojaukšanas izmaksas;   visas pārējās ar projektu saistītās izmaksas ir attiecināmas sākot no dienas, kad CFLA ir iesniegts projekta iesniegums. Papildus norādām, ka Komisijas regula Nr.651/2014, ar ko SAM 4.3.1. ietvaros tiek sniegts atbalsts, ietver nosacījumu, ka jebkāda veida darbības, tai skaitā līguma slēgšanu ar būvdarbu veicēju un būvlaukuma sagatavošanu, ir atļauts uzsākt tikai pēc projekta iesniegšanas CFLA. Ja darbs pie projekta tiek sākts pirms projekta iesniegšanas CFLA, neattiecināmas ir visas ar projektu saistītās izmaksas. |
| 6. | Vai projektu iesniegumu vērtēšana tiks uzsākta tikai tad, kad būs noslēgta kārta, vai projekti tiks vērtēti tiklīdz tie tiks iesniegti CFLA? | Tā kā SAM 4.3.1. ietvaros ir izsludināta atklātā projektu iesniegumu atlase, un pieejamais Kohēzijas fonda līdzfinansējums ir ierobežots, projektu vērtēšana tiks veikta pēc otrās projektu iesniegumu atlases kārtas noslēgšanas, kas nozīmē, ka visi iesniegtie projekti tiks vērtēti vienlaicīgi. |
| 7. | Vai Dzīvokļu īpašnieku kooperatīvā sabiedrība (DzĪKS) atbilst kritērijiem, lai pretendētu uz atbalstu? Esam izveidojušies jau 1997.gadā, šobrīd piegādājam siltumu 61 dzīvoklim, no tiem kooperatīva biedri ir apmēram puse | Atbilstoši MK noteikumu 12.punktā noteiktajam, SAM 4.3.1. ietvaros projekta iesniedzējs ir Latvijas Republikā reģistrēts komersants.  Savukārt Kooperatīvo sabiedrību likuma 6.pantā ir noteikts:  “6.pants. Kooperatīvās sabiedrības komersanta statuss  Kooperatīvā sabiedrība ir komersants, izņemot lauksaimniecības pakalpojumu kooperatīvās sabiedrības, mežsaimniecības pakalpojumu kooperatīvās sabiedrības, dzīvokļu īpašnieku kooperatīvās sabiedrības, automašīnu garāžu īpašnieku kooperatīvās sabiedrības, laivu garāžu īpašnieku kooperatīvās sabiedrības un dārzkopības kooperatīvās sabiedrības.”  Līdz ar to, lai pretendētu uz atbalstu SAM 4.3.1. ietvaros, nepieciešams reģistrēt uzņēmumu un attiecīgajam uzņēmumam nodot kooperatīvās sabiedrības īpašumā esošās katlumājas. |
| 8. | Ja projektam ir jau saskaņots būvprojekts, t.sk. tas ietver saskaņojumus ar zemes īpašniekiem, kuru teritorijās ir izvietota siltumtrase, vai ir papildus jāpievieno nomu/ apbūves tiesības apliecinoši dokumenti? | Siltumenerģijas pārvades un sadales sistēmas efektivitātes paaugstināšanas gadījumā, attiecīgajam rekonstruējamajam pārvades un sadales tīkla posmam ir jābūt projekta iesniedzēja īpašumā, ko pierāda ieraksts projekta iesniedzēja grāmatvedības sistēmā vai grāmatvedībā reģistrēta pamatlīdzekļu uzskaites kartīte.  Zeme, uz kuras atrodas siltumenerģijas pārvades un sadales sistēma, var nebūt projekta iesniedzēja īpašumā, nomā vai koncesijā.  Civillikumā noteiktās normas attiecībā uz siltumenerģijas pārvades un sadales sistēmas posmu rekonstrukciju un būvniecību nav attiecināmas. Siltumenerģijas pārvades un sadales sistēmas rekonstrukcijas gadījumā nepieciešami Būvvaldes norādītie saskaņojumi būvatļaujas saņemšanai.  Atsevišķi norādām, ka uz projektiem, kuru ietvaros plānots veikt siltumavota rekonstrukciju vai būvniecību, attiecas 07.03.2017. Ministru kabineta noteikumu Nr.135 13. un 14.punkti par ēkas/zemes īpašumtiesībām. |
| 9. | Vai kopā ar projekta iesniegumu jāiesniedz aprēķini/ apliecinājumi par siltumenerģijas un elektroenerģijas patēriņu pirms un pēc projekta īstenošanas un to zudumu samazinājumu, kā arī CO2 emisiju samazinājuma aprēķini un aprēķinus apliecinoši dokumenti? | Kopā ar projekta iesniegumu ir jāiesniedz izvērsts aprēķinu veikšanas ceļš katram konkrētajam rādītājam, t.sk. jāpievieno aprēķinos izmantoto izejas datu apliecinoša dokumentācija (siltumenerģijas skaitītāju rādījumi, iepirkto energoresursu pamatojošie dokumenti, u.c.).  Aprēķinus par pirms projekta īstenošanas periodu veic balstoties uz vēsturisko datu periodu par pēdējiem 3 gadiem (norādot vidējo rādītāju). Ja informācija par pēdējiem 3 gadiem nav pieejama, aprēķinos izmanto informāciju par pēdējiem 2 vai 1 gadu, norādot objektīvu iemeslu, kāpēc nav iespējams norādīt vidējo patēriņu par pēdējiem 3 gadiem.  Šie aprēķini un tos pamatojošā dokumentācija jāpievieno Tehniski ekonomiskajam pamatojumam. |
| 10. | Sakarā ar plānoto piedalīšanos konkursā:  4.3.1. Veicināt energoefektivitāti un vietējo AER izmantošanu centralizētajā siltumapgādē, 2. kārta,  kā viens no vērtēšanas kritērijiem ir nodokļu parādu neesamība. Sakiet, lūdzu, ja uzņēmums ir vienojies ar VID par labprātīgu nodokļu nomaksu (ir saņemta atļauja nodokļu nomaksai, kas kopsummā ir lielāka par 150 eur), vai ar šādu lēmumu piedaloties konkursā tas nebūs noraidāms pieteikums? | Informējam, ka nodokļu parāda neesamības kritērijs ir precizējamais kritērijs 4.3.1. SAM ietvaros. Ja projekta iesniedzējam projekta iesnieguma iesniegšanas dienā ir nodokļu parādi, kas kopsummā pārsniedz 150 euro, vērtējums kritērijā tiek noteikts „Jā, ar nosacījumu” un tiek izvirzīts nosacījums veikt nodokļu parādu nomaksu. Savukārt, ja uzņēmumam ir ar VID panākta vienošanās par nodokļu nomaksu un izveidots atmaksas grafiks, konkrētā punkta ietvaros tiks uzskatīts, ka nodokļu parādu nav.  Projekta iesniedzējam līdz ar projekta iesniegumu jāiesniedz vienošanos ar VID apliecinošas dokumentācijas kopija. |